มีเพศสัมพันธ์กับสามีแล้วช่องคลอดมีกลิ่นเกิดจากอะไรค่ะ คือมีเพศสัมพันธ์มา3วันแล้วค่ะวันที่4ก็มีกลิ่น กินยาหรือกินอะไรถึงจะหายมีกลิ่นคะ.
สวัสดีค่ะ การมีกลิ่นผิดปกติทางช่องคลอดดังกล่าวมานั้น อาจจะมีสาเหตุมาจาก การติดเชื้อที่ช่องคลอดจากเชื้อแบคทีเรีย เชื้อรา หรือเชื้อโพรโทซัว การติดเชื้อที่ปากมดลูกอาจเป็นเชื้อกลุ่มหนองในหรือเชื้อรา หรือมีการระคายเคืองจากช่องคลอดจากการสวนล้าง กลิ่นอับจากแบคทีเรียที่รูขุมขนตรงอวัยวะเพศด้านนอก การมีเชื้อราที่เยื่อบุอวัยวะเพศด้านนอกซึ่งอาจสัมพันธ์กับความอับชื้น โรคเบาหวานที่ควบคุมได้ไม่ดี เป็นต้นไม่ควรซื้อยาใดๆมาใช้เองในขณะนี้ ให้งดการมีเพศสัมพันธ์ ใช้น้ำเปล่าสะอาดล้างแค่อวัยวะเพศภายนอก และรักษาความสะอาดบริเวณอวัยวะเพศให้ดี ไม่ให้เกิดการอับชื้นควรไปพบแพทย์หากปรับพฤติกรรมเบื้องต้นแล้ว อาการยังไม่ดีขึ้น ร่วมกับมีตกขาวผิดไปจากปกติ คันช่องคลอด แสบระคายเคืองช่องคลอด หรือมีปวดท้องน้อยและปัสสาวะแสบขัดร่วมด้วย